

TУРИСТИЧКА ОРГАНИЗАЦИЈА НИШ

Број: \_\_\_\_\_\_\_\_\_\_\_\_\_\_\_

\_\_\_\_\_\_\_\_ 2019. године

Н и ш

На основу члана 10. став 1. тачка 3. Одлуке о Туристичкој организацији Ниш –Пречишћен текст („Службени лист Града Ниша“, бр. 74/2017) и члана 20. став 1. тачка 3. Статута Туристичке организације Ниш, бр. 714 од 28.12.2006. године, бр. 167 од 26.02.2013. године и бр. 860/2017 од 08.08.2017. године, Управни одбор Туристичке организације Ниш, на седници одржаној дана \_\_\_\_\_\_\_\_\_\_ 2019. године, доноси

О Д Л У К У

1.

Усваја се Годишњи програм рада са финансијским планом Туристичке организације Ниш за 2019. годину.

2.

Годишњи програм рада са финансијским планом Туристичке организације Ниш за 2019. годину и Одлуку Управног одбора Туристичке организације Ниш о усвајању Годишњег програм рада са финансијским планом Туристичке организације Ниш за 2019. годину, доставити на сагласност Скупштини Града Ниша, преко Градске управе – Секретаријат за привреду, који обавља послове вршења управног надзора над законитошћу рада и аката организација у области туризма чији је оснивач Град.

О б р а з л о ж е њ е

Одлуком о Туристичкој организацији Ниш и Статутом Туристичке организације Ниш предвиђено је да Управни одбор Туристичке организације Ниш доноси годишњи програм рада са финансијским планом, уз сагласност Скупштине Града.

Годишњим програмом рада са финансијским планом обухваћене су активности из делатности Туристичке организације Ниш, за 2019. годину, усклађене са Законом о туризму („Сл. гласник РС“, бр. 36/2009, 88/2010, 99/2011 – др. закон, 93/2012 и 84/2015), Програмом развоја туризма Града Ниша са акционим планом за период 2018-2020. године („Сл. лист града Ниша“, бр. 139/2017), а у оквиру расположивих средстава предвиђених Одлуком о буџету Града Ниша за 2019. годину („Сл. лист Града Ниша“, бр. 118/2018) и Решењем Градске управе Града Ниша, бр. 6243-3/18-24 од 24.12.2018. године, те је донета одлука као у диспозитиву.

Управни одбор

Туристичке организације Ниш

Председник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Никола Цветковић, дипл. ецц